open-index/open-wikipedia-markdown huggingface dataset:
Շոլոխովի փողոց (Կրասնի Սուլին)

**Շոլոխովի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Գոռնյացկի միկրոշրջանում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում Սերաֆիմովիչի փողոցից և ավարտվում Չկալովի փողոցի հետ հատվելով։ Երկարությունը 500 մետր է։

## Նկարագրություն
Կրասնի Սուլին քաղաքի Շոլոխովի փողոցը գտնվում է Գոռնյացկի միկրոշրջանում։ Այն սկսվում է Սերաֆիմովիչի փողոցից, հատում է Գլինկայի փողոցը և ավարտվում Չկալովի փողոցի հետ հատվելով։ Փողոցի երկարությունը 500 մետր է։

Շոլոխովի փողոցի փոստային դասիչն է՝ 346356։

Փողոցն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը։

## Ծանոթագրություններ

## Աղբյուրներ
*Улица Шолохова в Красном Сулине
*Подробная карта Улица Шолохова, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
* г. Красный Сулин, улица Шолохова 

Կատեգորիա:Կրասնի Սուլինի փողոցներ
Արարատ Մկրտչյան

**Արարատ Եղիշի Մկրտչյան** (), հայ բժիշկ, պետական գործիչ։ Բժշկական գիտությունների դոկտոր (1978): ՀՀ առողջապահության նախարար (2000-2003)։

## Կենսագրություն
Արարատ Մկրտչյանը ծնվել է 1953 թվականի հուլիսի 22-ին Արարատ քաղաքում։ 1978 թվականին ավարտել է Երևանի պետական բժշկական ինստիտուտը։ 1978-1983 թվականներին աշխատել է Եղեգնաձորի շրջանի սանէպիդկայանում սննդի առողջաբանության բժիշկ, 1983-1985 թվականներին եղել է ՀՀ առողջապահության նախարարության ընդհանուր առողջաբանության և մասնագիտական հիվանդությունների գիտահետազոտական ինստիտուտում, ավագ գիտաշխատող։ 1985-1991 թվականներին եղել է  Երևանի պետական բժշկական ինստիտուտում՝ ավագ գիտաշխատող, ընթերակա և գիտքարտուղար։ 1991-1992 թվականներին եղել է ՀՀ առողջապահության նախարարությունում տնտեսագիտության գլխավոր վարչության պետ, 1992-1998 թվականներին՝ ՀՀ առողջապահության նախարարի տեղակալ, 1998-2000 թվականներին եղել է ՀՀ կառավարությանն առընթեր պետական առողջապահության գործակալության պետ, 2000 թվականին՝ ՀՀ առողջապահության և սոցիալական ապահովության նախարար, 2000-2003 թվականներին՝ ՀՀ առողջապահության նախարար։

2003 թվականի մայիսի 25-ին ՀՀԿ համամասնական ընտրացուցակով ընտրվել է ԱԺ պատգամավոր։ 2003 թվականի հունիսից մինչև 2004 թվականի հոկտեմբեր եղել է ԱԺ գիտության, կրթության, մշակույթի և երիտասարդության հարցերի մշտական հանձնաժողովի անդամ, 2004 թվականի հոկտեմբերից՝ ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ ՀՀԿ խմբակցության անդամ։

## Ընտանիք
Ամուսնացած է, ունի մեկ երեխա։

## Կուսակցություն
* Հայաստանի Հանրապետական կուսակցություն

## Պաշատոնավարում

## Ծանոթագրություններ

Կատեգորիա:Հայ բժիշկներ
Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀԿ անդամներ
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հայաստանի նախարարներ
Բլատինա

**Բլատինա**, կարմիր գինու խաղողի տեսակ, հիմնականում աճեցվել է Բոսնիա և Հերցեգովինայի Հերցեգովինայի շրջանում։ Այն ունի ֆունկցիոնալ իգական ծաղիկ (ավտոստերջ), և այդ պատճառով այն մշտապես մշակվում է այլ տեսակների տնկադաշտերում, ինչպիսիք են *Alicante bouschet*-ը (*Kambuša*), *Merlot*-ը և *Trnjak*-ը, որը միաժամանակ փոշոտում է բլատինային։ Սերմնավորման ժամանակահատվածում անձրևի պատճառով կարող է ձախողվել պտուղներ տալը, արդյունքում այն կոչվում է *praznobačva* (դատարկ տակառ)։ Բլատինայից կարող է ստացվել 12-13.5% ալկոհոլով, 5-7 գ/լ ընդհանուր թթվայնությամբ, 25-32 գ/լ մզվածքով չոր կարմիր գինի։ Այն ունի մուգ սուտակի կարմիր գույն։

Հնեցվելով և′ չժանգոտվող պողպատից, և′ կաղնե տակառներում, բլատինան հաճախ ցուցադրում է հոտեր և համային տեսականի, որոնք համեմունքի և սուրճի վրա են հիմնված։ Երկար հնեցումը հանգեցնում է նաև չոր շոկոլադի բուրմունքների։

Արտադրությունը կենտրոնացած է Մոստարի հարավում գտնվող Չիտլուկ, Մեջուգորյե, Լյուբուշկի և Չապլինա քաղաքների շրջակայքում։

## Մշակման տարածքներ
Բլատինան աճեցվում է գրեթե բացառապես Արևմտյան Հերցեգովինայում, ի տարբերություն Արևելյան Հերցեգովինայի, որն անբարենպաստ է բլատինի աճեցման համար։ Արևելյան Հերցեգովինայում հիմնականում մշակում են *Vranac* կարմի խաղողի սորտեր։

## Ծանոթագրություններ

## Արտաքին հղումներ
* Wine Route of Bosnia and Herzegovina
* Blatina Red Wine

Կատեգորիա:Բոսնիա և Հերցեգովինայի տնտեսություն
Կատեգորիա:Գինիներ ըստ երկրի
Կատեգորիա:Խաղողի սորտեր
Վեսնա Պիսարովիչ

**Վեսնա Պիսարովիչ** (, ), խորվաթ երգչուհի։

## Կենսագրություն
Ծնվել է Բրչկո քաղաքում (այժմ՝ Բոսնիա և Հերցեգովինա), մանկությունն մինչև 13 տարեկան հասակ անցկացրել է Պոժեգայում։ Ֆլեյտայի դասեր է անցել երաժշտական դպրոցում, երգել է երգչախմբերում և հանդես է եկել երաժշտական փառատոներում։ 1990-ականների կեսերին ավարտել է Զագրեբի համալսարանի հումանիտար և սոցիալական գիտությունների ֆակուլտետը։ Հանդես է եկել բազմաթիվ ակումբներում և երգեր է գրել, 1997 թվականին Zadarfest երաժշտական փառատոնում ծանոթացել է Միլանա Վլաովիչի հետ, որը սկսել է նրա երգերը գրել։

2002 թվականին Վեսնա Պիսարովիչը հաղթել է Դորա ազգային երաժշտական փառատոնում և մեկնել է Տալլին։ «Everything I Want» երգով Տալլինում կայացած մրցույթում զբաղեցրել է 11-րդ տեղը։ «In the Disco» երգի հեղինակն է, որով Դինի հետ Բոսնիա և Հերցեգովինան ներկայացրել է Ստամբուլի Եվրատեսիլում (9-րդ տեղ)։

Ապրում է Բեռլինում։ 2012 թվականին թողարկել է ջազ-ալբոմ, որտեղ իրենց պարտիաները ձայնագրել են Գերհարդ Շլեսլը (տրոմբոն), Քլեյթոն Թոմասը (կոնտրաբաս) և Սթիվ Հիզերը (հարվածային գործիքներ)։

## Սկավառակագրություն
* 2000՝ Da znaš
* 2001՝ Za tebe stvorena
* 2002՝ Kao da je vrijeme
* 2003՝ Best of
* 2003՝ Pjesma mi je sve
* 2005՝ V. peti
* 2012՝ With Suspicious Minds
* 2017՝ Naša velika pjesmarica / The Great Yugoslav Songbook

## Ծանոթագրություններ

## Արտաքին հղումներ
* Официальный сайт  
* 

Կատեգորիա:21-րդ դարի երգչուհիներ
Կատեգորիա:Եվրատեսիլ 2002 երգի մրցույթի մասնակիցներ
Կատեգորիա:Զագրեբի համալսարանի շրջանավարտներ
Կատեգորիա:Խորվաթ երգչուհիներ
Վախթանգ III

**Վախթանգ III** (, ), վրաց արքա Բագրատիոնիների թագավորական ընտանիքից, ով կառավարել է 1302-1308 թվականներին։ Վախթանգի կառավարման տարիները զուգորդվում են մոնղոլների դեպի Անդրկովկաս արշավանքների հետ։

Մոնղոլների դեմ հատկապես գործուն ջանքերով էր գործում Վախթանգի եղբայրը՝ Դավիթ Բագրատիոնին։ Դավիթը աջակցում է Բաիդու խանին երկրում եղած ներքին հակասությունները վերացնելու համար, սակայն Բաիդու խանի սպանությունից հետո փոխարինում է Ղազան խանը, որը նրան հրամայում է մեկնել Թավրիզ։ Հիշելով հոր ճակատագիրը՝ Դավիթը հրաժարվում է գնալ և պատերազմներ է մղում վերջինիս դեմ։

Վախթանգի III-ի կառավարման տարիներին Վրաց թագավորությունը ուներ մասնակի վերահսկողություն սեփական տարածքների նկատմամբ․ մասնավորապես՝ Վախթանգի ազդեցության ոլորտում էր գտնվում Տփղիսը, ինչպես նաև հարավային ու արևելյան Վրաստանի որոշ տարածքներ։ Մոնղոլական լծի ներքո գտնվելը խոչընդոտում էր վրաց պետականության զարգացման հեռանկարը, և Վախթանգն ամեն կերպ նպատակ ուներ հայերի հետ համագործակցության միջոցով Անդրկովկասից դուրս բերել մոնղոլական խառնիճաղանջ բանակը։

## Ընտանիք
Վախթանգ III-ը ամուսնացած է եղել Հռիփսիմե անունով մի ազնվական տիկնոջ հետ (ըստ «Քարթլից ցխովրեբայի»՝ վերջինս ծագում է Շաբուրիձեների տոհմից): Նրանք ունեցել են երկու երեխա․

* Դեմետրե՝ Դմանիսի կառավարիչ։
* Գիորգի՝ Սամշվիլդեի կառավարիչ։

## Ծանոթագրություններ

Կատեգորիա:Վրաց արքաներ
Գալատովի փողոց (Կրասնի Սուլին)

**Գալատովի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Սոցպոսյոլոկ և Կազաչի միկրոշրջաններում։ Անվանվել է Հայրենական մեծ պատերազմի մասնակից, Խորհրդային Միության հերոս, Կրասնի Սուլինի շրջանի Զայցևկա խուտորում ծնված Ալեքսանդր Միրոնովիչ Գալատովի (1923-1944) պատվին։ Սկիզբ է առնում Ազատության փողոցից և ավարտվում Մետալիստների փողոցի հետ հատվելով։ Երկարությունը 2500 մետր է։

## Նկարագրություն
Կրասնի Սուլին քաղաքի Գալատովի փողոցը գտնվում է Սոցպոսյոլոկ և Կազաչի միկրոշրջաններում։ Սոցպոսյոլոկը մասնավոր հատվածի տեղում սկսել է կառուցապատվել 1950-ական թվականներին։ Այն սկսվում է Ազատության փողոցից, հատում է Մոկրոուսովի փողոցը, Նովոչերկասկի նրբանցքը, Տիեզերագնացների նրբանցքը, Մատրոսովի փողոցը, Կոմունալնի նրբանցքը, 2-րդ Պերեեզդնի, Թամանյան նրբանցքները, Չելյուսկինցիների փողոցը, այստեղ ընդհատվում է և շարունակվում Չելյուսկինցիների նրբանցքի հետ խաչմերուկից, հատում Դեպովսկի, 1-ին Կարյերնի նրբանցքները, Բաքվի 26 կոմիսարների փողոցը և ավարտվում Մետալիստների փողոցի հետ հատվելով։ Զուգահեռ է Օկտյաբրսկայա և Կարբիշևի փողոցներին։ Փողոցի երկարությունը 2,5 կիլոմետր է։

Գալատովի փողոցի փոստային դասիչն է՝ 346357։

Փողոցն անվանվել է Հայրենական մեծ պատերազմի մասնակից, Խորհրդային Միության հերոս Ալեքսանդր Միրոնովիչ Գալատովի (1923-1944) պատվին։ Նա ծնվել է Կրասնի Սուլինի շրջանի Զայցևկա խուտորում, 10 տարի ապրել է Կրասնի Սուլին քաղաքում, սովորել երկաթուղային դպրոցում։ 1942 թվականին զորակոչվել է Կարմիր բանակ, մասնակցել Ստալինգրադի պաշտպանությանը, ազատագրել հայրենի հողերը։ 1943 թվականին Բալիկո-Շչուչինկա գյուղի համար մարտում 5 օր հետ է մղել թշնամու հարձակումները։ Ոչնչացրել է թշնամու մեկ տանկ, 2 զրահամեքենա, վերացրել մի քանի գերմանացու։ ԽՍՀՄ Գերագույն խորհրդի նախագահության 1943 թվականի հոկտեմբերի 23-ի հրամանագրով արժանացել է ԽՍՀՄ հերոսի կոչման։ Զոհվել է 1944 թվականին։ Ալեքսանդր Գալատովի խորաքանդակը տեղադրված է «Հաղթանակ» հուշահամալիրում։

## Ծանոթագրություններ

## Աղբյուրներ
*Улица Галатова в Красном Сулине
*Подробная карта Улица Галатова, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, улица Галатова 

Կատեգորիա:Կրասնի Սուլինի փողոցներ
Ագնես Հազբենդ

**Ագնես Հազբենդ** (, ), սուֆրաժիստուհի, Դանդիի առաջին կին խորհրդատուներից։ 74 տարեկան հասակում Դանդի քաղաքի կողմից նրան շնորհվել է *Freedom of the City*: Նրա հուշատախտակը փակցված է Դանդիի քաղաքային պալատի պատին։ Ալեք Գրիվի ստեղծած Հազբենդի դիմանկարը գտնվում է Դանդիի ՄաքՄանուս պատկերասրահում։

## Վաղ կյանք
Ագնես Հազբենդը ծնվել է 1852 թվականին, Շոտլանդիայի Թայփորթ գյուղաքաղաքում, նավապետ Ջոն Հասբենդի և Ագնես ԼԱմոնդի կամ Լոմանդի ընտանիքում։ Ագնեսն ու քույրը Դանդիում աշխատել են որպես դերձակ։

## Արշավ՝ հանուն սոցիալիզմի և կանանց ընտրական իրավունքի
40 տարեկան հասակում Ագնես Հազբենդը ներգրավվել է սոցիալիստական շարժման մեջ և Լեյբորիստական կուսակցության շարքերում՝ տանուլ տալով 1897 թվականին դպրոցական խորհրդի ընտրություններում։ Սակայն 1901 թվականին ընտրվել է որպես ծխական դպրոցի խորհրդի առաջին երկու կանանցից մեկը։ Մեկ տարվա ընթացքում մասնակցել է ավելի քան 80 հանդիպումներին, ընդգրկվել է չորս հանձնաժողովների կազմում։ 1905 թվականին Հազբենդը հաղթել է դպրոցական խորհրդի ընտրություններում և աշխատել քաղաքի աղքատ երեխաներին ապահովել սննդով, գրքերով և նախնական կրթությամբ։

Ագնեսն իր կրթությունը շարունակել է Դանդիի համալսարանի քոլեջի երեկոյան դասընթացներում և դարձել է Դանդիում բացված Կանանց ազատության լիգայի (WFL) մասնաճյուղի նախագահը։ 1909 թվականին նա ազգային դերակատարում է ունեցել կանանց ընտրական իրավունքի շարժման մեջ։ Ագնես Հազբենդը ներկա է գտնվել և կարողացել է զեկույցով հանդես գալ Վեսթմինսթերում կայացած ցույցի ժամանակ, սակայն դա տեղական մամուլում չի արծարծվել։

Ազդեցություն է ունեցել Աննո Ռոբինսոնի վրա։ 1913 թվականի հոկտեմբերին, երբ Ագնեսը նախագահում էր Կանանց ազատության լիգան, մասնաճյուղը միացավ տեղական Կանանց սոցիալական և քաղաքական միության (WSPU) հետ` բողոքելու Դանդիի բանտում բռնի կերակրման դեմ։ 1926 թվականին՝ 74 տարեկան հասակում, Ագնեսը դարձել է 5-րդ կինը, որին *Freedom of the City* է շնորհվել Դանդի քաղաքի կողմից։ Հազբենդի պարգևը Քաղաքի արխիվներում ցուցադրվել է կանանց ընտրական իրավունքի համար պայքարի 100-րդ տարելիցին։ Այնտեղ նշված է.

Ագնես Հազբենդը մահացել է 1929 թվականին։

Ագնեսի ազդեցությունն ու լայնածավալ սուֆրաժիստական գործունեությունը նկարագրվում են որպես.

## Մահ և հիշատակ
Ագնես Հազբենդի մահախոսականի ժամանակ նա ներկայացվել է որպես կանանց պահանջները պաշտպանող, կանանց ունակությունները հանրային կյանքում կիրառող ռահվիրա, ով հոգում է աղքատ երեխաների կրթության մասին։

## Ծանոթագրություններ

Կատեգորիա:Շոտլանդացի սուֆրաժիստներ
Կատեգորիա:Շոտլանդացի ֆեմինիստներ
Կատեգորիա:Մեծ Բրիտանիայի քաղաքական գործիչներ
Կատեգորիա:Բրիտանացի սուֆրաժիստներ
Հունաստանի սահմանադրություն (1823)

**1823 թվականի Հունաստանի սահմանադրություն**, Հունաստանի անկախության հռչակումից ի վեր ընդունված երկրորդ սահմանադրությունը (փոխարինել է «պայմանական վարչակարգի» ժամանակավոր սահմանադրությանը)։ Ընդունվել է 1823 թվականի մարտ-ապրիլ ամիսներին՝ Հունաստանի Ազգային ժողովի երկրորդ նիստի շրջանակներում։ 1823-ի սահմանադրությունը շատ հաճախ անվանվում է նաև «Էպիդավրոսյան սահմանադրություն»։

Հանրապետության բարձրագույն իրավական ակտը կազմվել է պատմական դժվարին ժամանակահատվածում, երբ անկախության պատերազմին հաջորդած խառնակության պայմաններում առաջ է եղել քաղաքացիական պատերազմի խիստ հավանական ռիսկեր։

## Կառուցվածք
1823 թվականի սահմանադրությունը կազմված է եղել 99 հոդվածներից, որոնք ներառվել են 7 առանձին բաժիններում։ Դրանք են՝

* Բաժին առաջին՝ կրոն և հույն ուղղափառ եկեղեցի
* Բաժին երկրորդ՝ հույների քաղաքացիական իրավունքներ
* Բաժին երրորդ՝ վարչական գործառույթներ
* Բաժին չորրորդ՝ օրենսդիր մարմնի սահմանադրաիրավական կարգավիճակ
* Բաժին հինգերորդ՝ գործադիր մարմնի սահմանադրաիրավական կարգավիճակ
* Բաժին վեցերորդ՝ երեսփոխանություն
* Բաժին յոթերորդ՝ դատական իշխանություն։

1823 թվականի սահմանադրությունը կառուցվածքային առումով իր նախորդի համեմատ առանձնակիորեն փոփոխություններ չի կրել։ Այնուամենայնիվ, բովանդակային բարելավումները եղել են ակնհայտ (մասնավորապես՝ զգալի առաջընթաց է գրանցվել մարդու իրավունքների և հիմնարար ազատությունների պաշտպանությանն ուղղված սահմանադրական դրույթների կապակցությամբ)։

Հունական 1823 թվականի սահմանադրության կարևորագույն տեսական հիմքը եղել է 1776 թվականի Ամերիկայի Միացյալ Նահանգների անկախության հռչակագիրն ու սահմանադրությունը (որը նույն տարում թարգմանվել է հունարեն)։

## Տես նաև

* Հունաստանի սահմանադրություն (1822)
* Հունաստանի Սահմանադրություն

## Ծանոթագրություններ

## Արտաքին հղումներ

* 1823 թվականի սահմանադրության սկանավորված տարբերակը՝ բնօրինակ հունարենով

Կատեգորիա:Հունաստանի իրավունք
Չևապի

**Չևապի** (tɕɛv̞ǎːpi) կամ **չևապչիչի** (քնքշացված ձևույթը, tɕɛv̞ǎptʃitɕi, ), աղացած ու խորոված միս, քաբաբի մի տարատեսակը, որ ավանդաբար տարածված է Հարավարևելյան Եվրոպայի երկրներում՝ Բալկաններում։ Ազգային ուտեստ է համարվում Բոսնիա և Հերցեգովինայում, Ռումինիայում, Սերբիայում։ Սովոր սննդատեսակ է նաև Խորվաթիայում, Մոնտենեգրոյում, Ալբանիայում, Կոսովայում, Սլովենիայում, Հյուսիսային Մակեդոնիայում, Բուլղարիայում և Ավստրիայում։

Չևապին Բալկաններում սկսել են օգտագործել օսմանյան տիրապետության ժամանակներից։ Այն իրենից ներկայացնում է շիշ քյուֆթեի (Şiş köfte|köfte kebab) տարածաշրջանային տարատեսակներց մեկը։ Սովորաբար մատուցվում է հինգից տասը կտորներից բաղկացած բաժնով, ափսեում կամ պիթա, սոմուն տեսակի տափակ հացերի մեջ, կտրտված սոխով, թթվասերով, կայմակով, այվարով, ֆեթա պանրով, աղացած կարմիր պղպեղով ու աղով:Բոսնիական չևապին պատրաստվում է տավարի երկու տեսակ մսով, որը սովորաբար ոչ թե աղացվում է, այլ դանակով մանր կտրատվում, միախառնվում, կարճ ու հաստ ձողերի տեսք տրվում ու խորովվում։ Սերբական չևապչիչին պատրաստվում է կամ ոչխարի, գառան, տավարի, կամ էլ խոզի մսով և կամ վերոնշյալ մսատեսակների խառնուրդով։

## Ծանոթագրություններ

## Արտաքին հղումներ

* *[http://fm4v2.orf.at/enes/22107/main.html The Original Cevapcici by ORF.at]*
*

Կատեգորիա:Ազգային ուտեստներ
Կատեգորիա:Ալբանական խոհանոց
Կատեգորիա:Բալկանյան խոհանոց
Կատեգորիա:Բուլղարական խոհանոց
Կատեգորիա:Խորվաթական խոհանոց
Կատեգորիա:Մակեդոնական խոհանոց
Կատեգորիա:Մսով ուտեստներ
Կատեգորիա:Չեռնոգորական խոհանոց
Կատեգորիա:Ռումինական խոհանոց
Կատեգորիա:Սերբական խոհանոց
Կատեգորիա:Սլովենական խոհանոց
Սակաի (Ֆուկուի)

, Ճապոնիայի Ֆուկուի պրեֆեկտուրայում գտնվող քաղաք։ Քաղաքի մակերեսը կազմում է 209,91 կմ², բնակչությունը՝ 90 977 մարդ, բնակչության խտությունը՝ 433,41 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Տյուբու տարածաշրջանի Ֆուկուի պրեֆեկտուրայում։ Սակաի քաղաքի հետ սահմանակցում են Ավարա Կագա, Կացույամա, Ֆուկուի քաղաքները և Էյհեյձի ավանը։

## Բնակչություն
Քաղաքի բնակչությունը կազմում է 90 977 մարդ (2014 թվականի հուլիսի 1-ի տվյալների համաձայն), իսկ խտությունը՝ 433,41 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Կրթություն
Սակաի քաղաքում գործում է 19 պետական նախակրթարան և 5 միջնակարգ դպրոց, որոնք ղեկավարում է քաղաքապետարանը, իսկ 3 ավագ դպրոցները ղեկավարվում են Ֆուկուի պրեֆեկտուրայի կրթության խորհրդի կողմից։ Քաղաքում գործում է նաև 1 դպրոց, որը նախատեսված է հատուկ կրթության համար։

### Ավագ դպրոցներ
* *Maruoka Senior* ավագ դպրոց
* *Mikuni Senior* ավագ դպրոց
* *Sakai Senior* ավագ դպրոց

## Սիմվոլիկա
Սակաի քաղաքը խորհրդանշող ծառ է համարվում սակուրան, ծաղիկ՝ շուշանը, թռչուն՝ *[[Larus canus]]*-ը։

## Ծանոթագրություններ

## Արտաքին հղումներ
* * Սակաի քաղաքի պաշտոնական վեբկայք

Կատեգորիա:Ճապոնիայի քաղաքներ
Չելյուսկինցիների փողոց (Կրասնի Սուլին)

**Չելյուսկինցիների փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Կազաչի միկրոշրջանում։ Անվանվել է սառույցներով ճզմված և ընկղմված «Չելյուսկին» շոգենավի՝ երկու ամիս սառույցի վրա գոյատևած անձնակազմի պատվին։ Սկիզբ է առնում Գագարինի փողոցից և ավարտվում Մագիստրալնի նրբանցքի հետ հատվելով։ Երկարությունը 1500 մետր է։

## Նկարագրություն
Կրասնի Սուլին քաղաքի Չելյուսկինցիների փողոցը գտնվում է Կազաչի միկրոշրջանում։ Այն սկսվում է Գագարինի փողոցից, հատում է Օկտյաբրսկայա փողոցը, Չելյուսկինցիների անցուղին, Գալատովի փողոցը, 1-ին գիծ, Կարբիշևի, 2-րդ գիծ, 3-րդ գիծ, Դոնսկայա փողոցները և ավարտվում Մագիստրալնի նրբանցքի հետ հատվելով։ Փողոցի երկարությունը 1,5 կիլոմետր է։

Չելյուսկինցիների փողոցի փոստային դասիչն է՝ 346351։

Փողոցն անվանվել է սառույցներով ճզմված և ընկղմված «Չելյուսկին» շոգենավի՝ երկու ամիս սառույցի վրա գոյատևած անձնակազմի պատվին։ 1933 թվականին փորձ կատարվեց «Չելյուսկինով» մեկ նավագնացության շրջանում անցնել Հյուսիսային ծովային ուղին՝ Մուրմանսկից Վլադիվոստոկ (արշավախմբի ղեկավար՝ Օ․ Շմիդտ, կապիտան՝ Վ․ Վորոնին)։ Սակայն 1934 թվականի փետրվարի 13-ին Չուկոտի ծովում «Չելյուսկինը» ճզմվել է սառույցներով և խորտակվել։ Արշավախմբի մասնակիցներին՝ «չելյուսկինցիներին», սառույցի վրայից ցամաք փոխադրել են խորհրդային օդաչուները, որոնք առաջինը ԽՍՀՄ-ում ստացան Խորհրդային Միության հերոսի կոչում։

## Ծանոթագրություններ

## Աղբյուրներ
*Улица Челюскинцев в Красном Сулине
*Подробная карта Улица Челюскинцев, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Челюскинцев 

Կատեգորիա:Կրասնի Սուլինի փողոցներ
Ադրբեջանի ճարտարապետների միություն

**Ադրբեջանի ճարտարապետների միություն** (), Ադրբեջանի ճարտարապետների ամենամեծ հասարակական կազմակերպությունը;

## Պատմություն
[thumb|200px|ձախից|Ադրբեջանի ճարտարապետների միության 80-ամյակին նվիրված [փոստային նամականիշը]]
1934 թվականի մարտին ստեղծվեց կազմակերպչական կոմիտե `ադրբեջանական ճարտարապետների առաջին համագումարը անցկացնելու համար։ Կազմակերպչական կոմիտեի նախագահը ընտրվել է Գահրաման Մամեդովը։ Կոմիտեն մեծ աշխատանք է կատարել Ճարտարապետների միության կանոնադրությունն ու ծրագիրը հաստատելու գործում։ Միությունը ստեղծվել է 1936 թվականին Բաքվում։

Միության նպատակն է նպաստել ադրբեջանական ճարտարապետության զարգացմանը, ծառայել Ադրբեջանի ազգային ճարտարապետությունը ժամանակակից առաջադեմ լուծումներով հարստացնելուն։ Ադրբեջանի ճարտարապետների միության նախագահն է Էլբայ Կասըմզադեն։

## Ադրբեջանի ճարտարապետների միության անդամության կարգը
Միության անդամ կարող են լինել ճարտարապետության ոլորտում նվազագույնը երեք տարվա աշխատանքային փորձ ունեցող որակավորված ճարտարապետները։ Մագիստրոսի կամ ավելի բարձր կոչումոջ անձինք կարող են Միությանը անդամակցել անմիջապես։

## ԱՃՄ նախագահներ
* Միքայըլ Հուսեյնով — (1947 – 1992),
* Աբբաս Էլեսգերով — (2007 - 2012),
* Էլբայ Կասըմզադե (2012 -)

## Ադրբեջանի ճարտարապետների միության պատվավոր անդամներ
* Զահա Հադիդ - 5 նոյեմբեր, 2013;

## Տես նաև
* Ճարտարապետների միջազգային միություն

## Ծանոթագրություններ

Կատեգորիա:Ստեղծագործական միություններ
Այվազովսկու փողոց (Կրասնի Սուլին)

**Այվազովսկու փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է հայազգի հանճարեղ աշխարհահռչակ ծովանկարիչ Հովհաննես Կոստանդինի Այվազովսկու (1817-1900) պատվին։ Սկիզբ է առնում Բայկալսկի նրբանցքից և ավարտվում Բերեժնոյի փողոցի հետ հատվելով։ Երկարությունը 700 մետր է։

## Նկարագրություն
Կրասնի Սուլին քաղաքի Այվազովսկու փողոցը սկսվում է Բայկալսկի նրբանցքից, շարունակվում Կունդրյուչյա գետի հունին զուգահեռ, այնուհետև շրջադարձ է կատարում դեպի հարավ և ավարտվում Բերեժնոյի փողոցի հետ հատվելով։ Փողոցում կա համարակալված 37 շինություն. ձախ կողմում (կենտ համարներ)՝ 31, կողմում (զույգ համարներ)՝ 6։ Կարճ փողոց է. երկարությունն ընդամենը 700 մետր է։

Այվազովսկու փողոցի փոստային դասիչն է՝ 346358։

Փողոցն անվանվել է հայազգի հանճարեղ աշխարհահռչակ ծովանկարիչ Ռուսական կայսրությունում, Պետերբուրգի, Հռոմի, Ֆլորենցիայի, Շտուտգարտի, Ամստերդամի գեղարվեստի ակադեմիաների անդամ, Ռուսական աշխարհագրական ընկերության անդամ (1853), Ռուսական կայսրության պատվավոր ծովակալ, Ռուսաստանի կայսերական ակադեմիայի անդամ Հովհաննես Կոստանդինի Այվազովսկու (1817-1900) պատվին։ Առավել հայտնի է իր ծովանկարներով, որոնք կազմում են նրա գործերի կեսից ավելին։ Այվազովսկին համարվում է բոլոր ժամանակների ամենամեծ ծովանկարիչներից մեկը։

## Ծանոթագրություններ

## Աղբյուրներ
*Улица Айвазовского в Красном Сулине
*Подробная карта Улица Айвазовского, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, улица Айвазовского 

Կատեգորիա:Կրասնի Սուլինի փողոցներ
Տուֆահիջե

**Տուֆահիջե** (եզակի՝ *tufahija*, արաբ.՝ تفاح (tuffàh)), ընկույզով լցոնված խնձորից պատրաստված բոսնիական աղանդեր՝ շոգեխաշած շաքարաջրի մեջ:Այն շատ տարածված է Բոսնիա և Հերցեգովինայում, Սերբիայում և Մակեդոնիայում։ Օսմանյան կայսրության տիրապետության ժամանակ տուֆահիջեն ներմուծվեց Բալկաններ։

## Ծագում
«Tufahija» բառը բխում է արաբերեն *tuffāḥa* (تفاحة) բառից, որը նշանակում է «խնձոր»։

## Բաղադրիչներ
Տուֆահիջեն մատուցվում է մեծ ապակե ամաններով, իրենց սեփական անուշահյութի մեջ և վրան՝ հարած սերուցք։ Այն սովորաբար ուղեկցվում է սուրճով։

## Տես նաև
* Խնձորով ուտեստների ցանկ
* Աղանդերների ցանկ
* Լցոնված ուտեստների ցանկ

## Ծանոթագրություններ

## Արտաքին հղումներ

Կատեգորիա:Բոսնիա և Հերցեգովինա
Կատեգորիա:Խնձորով ուտեստներ
Կատեգորիա:Խոհանոց ըստ երկրի
Մաքսիմ Գորկու փողոց (Կրասնի Սուլին)

**Մաքսիմ Գորկու փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Վերբենսկի միկրոշրջանում։ Անվանվել է պրոլետարական հայտնի գրող Ալեքսեյ Մաքսիմովիչ Գորկու պատվին։ Սկիզբ է առնում Վերբենսկայա փողոցից և ավարտվում Տեպլիչնի նրբանցքի հետ հատվելով։ Երկարությունը 670 մետր է։

## Նկարագրություն
Կրասնի Սուլին քաղաքի Մաքսիմ Գորկու փողոցը գտնվում է քաղաքի Վերբենսկի միկրոշրջանում։ Այն սկսվում է Վերբենսկայա փողոցից, հատում Կամսկայա, Թելմանի փողոցները, Լերմոնտովի փողոցի 1-ին նրբանցքը և ավարտվում Տեպլիչնի նրբանցքի հետ հատվելով։ Փողոցում կա համարակալված 69 շինություն։ Կարճ փողոց է. երկարությունն ընդամենը 670 մետր է։

Մաքսիմ Գորկու փողոցի փոստային դասիչն է՝ 346352։

Փողոցն անվանվել է ռուս խորհրդային գրող, սոցիալիստական ռեալիզմ գրական ուղղության հիմնադիր և քաղաքական ակտիվիստ, ԽՍՀՄ գրողների միությունը ստեղծելու նախաձեռնող և նրա վարչության առաջին նախագահ Ալեքսեյ Մաքսիմովիչ Գորկու (1868-1936) պատվին։ Գորկին հինգ անգամ ներկայացվել է գրականության Նոբելյան մրցանակի (1918, 1923, երկու անգամ՝ 1928, 1933 թվականներին)։

## Ծանոթագրություններ

## Աղբյուրներ
*Улица Максима Горького в Красном Сулине
*Подробная карта Улица Максима Горького, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Максима Горького 

Կատեգորիա:Կրասնի Սուլինի փողոցներ
Bad Guy (երգ, Բիլլի Այլիշ)

«**Bad Guy**» (ամբողջությամբ փոքրատառերով), ամերիկացի երգչուհի և երգահան Բիլի Այլիշի երգը։ Թողարկվել է 2019 թվականի մարտի 29-ին՝ «Darkroom» և «Interscope Records» լեյբլների միջոցով։ Այլիշի դեբյուտային «When We All Fall Asleep, Where Do We Go?»  ալբոմի հինգերորդ երգն է (հաստատված է Billboard-ի կողմից)։ Երգի տեսահոլովակը թողարկվել է նույնպես մարտի 29-ին։ Ջասթին Բիբերի մասնակցությամբ ռեմիքսը թողարկվել է 2019 թվականի հուլիսի 11-ին։ 2020 թվականի հունվարի 26-ին Գրեմմի մրցանակաբաշխության ժամանակ «Bad Guy» երգը հաղթել է «Տարվա ձայնագրություն» և «Տարվա երգ» անվանակարգերում։

## Երգի մասին
2018 թվականի մարտի 20-ին Այլիշը հայտնել է, որ աշխատում է իր դեբյուտային ալբոմի վրա։ Վերջինս թողարկվեց մեկ տարի անց՝ 2019 թվականի մարտի 29-ին։ «Bad Guy»-ը համատեղ հայտնվեց որպես ալբոմի հինգերորդ սինգլ։

## Քննադատների արձագանքը
Stereogum-ից Քրիս ԴեՎիլեն երգը նկարագրել է որպես «ցածր տոնայնությամբ հարված» և համեմատականներ է տարել Լորդի և Ֆիոնա Էյփլի միջև։ Uproxx-ից Քլոե Գայլքը երգը անվանել է «փոփ-թրեպ հիմն և անմիջական արտիստիկ հայտարարություն»։ Ըստ Variety-ից Քրիս Ուիլմենի երգը «առանձնապես ոչինչ չի պարունակում, բայց բասն ու հարվածները պայթեցնում են»։

## Տեսահոլովակ
«Bad Guy»-ի տեսահոլովակը թողարկվել է 2019 թվականի մարտի 29-ին՝ Այլիշի յություբյան ալիքում։ Պրոդյուսերը Դեյվ Մեյերսն է։ Հոլովակը սկսվում է Այլիշի ալբոմի առաջին՝ «!!!!!!!» երգով, որից հետո աղջիկը ոտքով հարվածում և պատռում է դեղին թղթե պատը։ Դրան հաջորդում է Այլիշի առանց մտածելու անդադար պարելը, ժամանակ առ ժամանակ տեսնում ենք, թե ինչպես է աղջկա քթից արյուն հոսում։ Հոլովակի վերջում Այլիշը նստած է մի տղայի մեջքին, ով հրումներ է կատարում կարմիր կիսախավար սենյակում։

## Անձնակազմ
Տվյալները վերցված են Tidal ծառայությունից

* Բիլլի Այլիշ – երգահան, վոկալ
* Ֆինեաս ՕՔոնել – երգահան, պրոդյուսեր
* Ռոբ Կինելսկի – միքսինգ
* Ջոն Գրինհեմ – ինժեներ

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2019 երգեր
Կատեգորիա:2019 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Գրեմմի մրցանակակիր երգեր
Կատեգորիա:Գրեմմի մրցանակակիր ձայնագրություններ
Կատեգորիա:Երաժշտական մեմեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Մաքսիմ Գորկու փողոց (այլ կիրառումներ)

**Մաքսիմ Գորկու փողոց** հասկացությունը կարող է վերաբերել.

* Մաքսիմ Գորկու փողոց (Սամարա)
* Մաքսիմ Գորկու փողոց (Դոնի Ռոստով)
* Մաքսիմ Գորկու փողոց (Կրասնի Սուլին)
* Գորկու փողոց (Ալուշտա)
* Գորկու փողոց (Յալթա)
* Գորկու փողոց (Շախտի)
Լադոգա լիճ (նկար)

**«Լադոգա լիճ»** («»), ռուս նկարիչ Արխիպ Կուինջիի (1841/1842-1910) նկարը, որ ստեղծվել է 1873 թվականին (այլ տվյալներով՝ 1870 կամ 1871 թվականին)։ Ներկայում Ռուսական պետական թանգարանի հավաքածուի մաս է (՝ ЖБ-843)։ Նկարի չափերը՝ 79,5 × 62 սմ։

## Պատմություն և նկարագրություն
«Լադոգա լիճ» նկարն ընդգրկվել է նկարչի՝ հյուսիսային բնությունը պատկերող երեք նկարների շարքում «Վալաամ կղզում» (1873) և «Հյուսիս» (1879) նկարների հետ միասին։

«Լադոգա լիճ» նկարն ստեղծվել է Կուինջիի՝ Լադոգա լճում գտնվող Վալաամ կղզի կատարած ուղևորություններից մեկի ժամանակ։ Կուինջիին գրավել է հյուսիսային բնության խիստ գեղատեսիլությունը՝ ժայռապատ ափեր, անտառային թավուտներ և լճի թափանցիկ ջուր։ Նկարում պատկերված է լճի ավազապատ-քարքարոտ ափը, մերձափնյա քարերը հետզհետե սուզվում են թափանցիկ ջրի տակ և գեղեցիկ լուսարձակում են նրա տակից։ Լճի վրա երևում է ձկնորսների նավակը, իսկ հեռվում սպիտակին է տալիս մեկ այլ նավակի առագաստ։ Հորիզոնի գիծը բավական ներքև է․ նկարի մոտավորապես երկու երրորդն զբաղեցնում է ամպերով պատված երկինքը։

1883 թվականին Կուինջին գրագողություն մեջ է մեղադրել ծովանկարիչ Ռուֆին Սուդկովսկուն (1850—1885), որը եղել է նրա սենյակակիցն այն ժամանակ, երբ ստեղծվել է «Լադոգա լիճ» նկարը։ Կուինջին հայտարարել է, որ Սոււդկովսկու «Մեռյալ անհողմություն» () նկարը պատճենված է իր «Լադոգա լիճ» նկարից։ Կուինջիի հայտարարությանը կողմ են արտահայտվել մի շարք նկարիչներ (Իվան Կրամսկոյ, Եֆիմ Վոլկով, Իլյա Ռեպին), որոնք նամակ են գրել «Новое время» թերթին՝ պնդելով, որ Սուդկովսկու նկարն «ուղղակի փոխառված» է Կուինջիից։ Մյուս կողմից՝ եղել են այնպիսիք, որ պաշտպանել ե Սուդկովսկուն։

## Ծանոթագրություններ

Կատեգորիա:1871 նկարներ
Կատեգորիա:Արխիպ Կուինջիի նկարներ
Կատեգորիա:Բնանկարներ
Կատեգորիա:Ռուսական պետական թանգարանի նկարներ
Ավարա (քաղաք)

, Ճապոնիայի Ֆուկուի պրեֆեկտուրայում գտնվող քաղաք։ Քաղաքի մակերեսը կազմում է 116,99 կմ², բնակչությունը՝ 28 787 մարդ (2014 թվականի հուլիսի 1-ի տվյալների համաձայն), բնակչության խտությունը՝ 246,06 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Տյուբու տարածաշրջանի Ֆուկուի պրեֆեկտուրայում։ Ավարա քաղաքի հետ սահմանակցում են Սակաի, Կագա քաղաքները։

## Բնակչություն
Քաղաքի բնակչությունը կազմում է 27 787 մարդ (2014 թվականի հուլիսի 1-ի տվյալների համաձայն), իսկ խտությունը՝ 246,06 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Կրթություն
Ավարա քաղաքում գործում են 7 տարրական և 2 հիմնական դպրոցներ, որոնք կառավարվում են քաղաքային իշխանության կողմից, և 1 ավագ դպրոց, որի կառավարումն իրականացվում է Ֆուկուի պրեֆեկտուրայի կառավարման խորհրդի կողմից։

### Ավագ դպրոց
* *Kanazu* ավագ դպրոց (*金津高校*）

### Հիմնական դպրոցներ
* *Awara* հիմնական դպրոց (*芦原中学校*)
* *Kanazu* հիմնական դպրոց (*金津中学校*)

### Տարրական դպրոցներ
* *Awara* տարրական դպրոց (*芦原小学校*)
* *Kitagata* տարրական դպրոց (*北潟小学校*)
* *Kanazu* տարրական դպրոց (*金津小学校*)
* *Hosorogi* տարրական դպրոց (*細呂木小学校*)
* *Kanazu Higashi* տարրական դպրոց (*金津東小学校*)
* *Ii* տարրական դպրոց (*伊井小学校*)
* *Honjo* տարրական դպրոց (*本荘小学校*)

## Սիմվոլիկա
Ավարա քաղաքի խորհրդանշական ծառ է համարվում ճապոնական ծիրանենին, ծաղիկ՝ *[[Iris ensata]]*-ն, թռչուն՝ սպիտակ ձկնկուլը։

## Ծանոթագրություններ

## Արտաքին հղումներ
* * Ճապոնական Ավարա քաղաքի պաշտոնական վեբկայք

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Մանուշակ բուրավետ

**Մանուշակ բուրավետ** (), մանուշակազգիների ընտանիքին պատկանող դեղաբույս։

## Նկարագրություն
Կարճ կոճղարմատով (որից դուրս են գալիս երկարակոթ տերևները), սողացող, արմատավորվող բազմամյա ընձյուղներով ու հոտավետ ծաղիկներով խոտաբույս է։ Տերևաթիթեղը լայն-ձվաձև է կամ կլորավուն-սրտաձև, ունի տերևակիցներ։ Մուգ մանուշակագույն պսակով առանձին հոտավետ անկանոն ծաղիկները հնգանդամ են։ Բազմամյա սերմերով պտուղը համարյա գնդաձև, երեքփեղկավոր տուփիկ է։ Ծաղկում է վաղ գարնանը։

## Տարածվածություն
Աճում է նախալեռնային և ստորին լեռնային գոտիների անտառներում, թփուտներում, այգիներում։ Հանդիպում է Տավուշի, Լոռու, Կոտայքի, Վայոց ձորի, Արագածոտնի, Արմավիրի, Գեղարքունիքի, Սյունիքի մարզերում։ Մեղրատու և գեղազարդային բույս է, աճեցվում է տարբեր երկրներում։

## Նշանակություն
Բուժական նպատակներով օգտագործում են մնաուշակի վերգետնյա մասը և արմատները։ Բույսը պարունակում է կարոտին, C վիտամին, լորձային նյութեր, դաբաղանյութեր և այլն։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Մանուշակազգիներ
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Աբդուրահիմ Տիլեշուպ Օտկուր

**Աբդուրահիմ Տիլեշուպ Օտկուր** (, ), ույղուր բանաստեղծ և արձակագիր, 20-րդ դարի ույղուրական մշակույթի առավել հայտնի գործիչներից։

## Կենսագրություն
1942 թվականին ավարտել է Սինցզյանի համալսարանը և մինչև 1949 թվականն աշխատել է որպես «Altay Geziti till» թերթի խմբագիր։ 1949-1980 թվականներին լավ տիրապետելով ույղուրերենին, չինարենին, ռուսերենին, անգլերենին և մի շարք թյուրքական լեզուների, որպես թարգմանիչ աշխատել է մի շարք պետական հաստատություններում։

1980 թվականից եղել է Սինցզյան Ույղուրական ինքնավար մարզի փիլիսոփայության և սոցիալական գիտությունների ակադեմիայի գրական հետազոտությունների ինստիտուտի աշխատակից։ 1988 թվականին նշանակվել է «Kutadgu Bilig» ընկերության փոխնախագահ։ Որոշ աղբյուրների համաձայն, երկու անգամ (1951-1958, այնուհետեւ 1966-1976թթ.) Չինաստանի իշխանությունները բանտարկել են նրան` ազգայնական գործունեության մեղադրանքով։

## Աշխատանքներ
Աբդուրահիմ Տիլեշուպ Օտկուրի բանաստեղծություններն առաջին անգամ հրապարակել են 1940 թվականին։ «Տարիմ գետի ափով» և «Սրտի մեղեդի» ստեղծագործությունները շատ հայտնի էին։ Հեղինակի վերջին վեպերը` «Ճանապարհ» և «Մոռացված հողը», դարձել են ույղուրների շրջանում ամենատարածված գրքերը։

## Ծանոթագրություններ

## Արտաքին հղումներ
* Doğu türkistan uygur edebiyatçilari 

Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Մակարդախոտ իսկական

**Մակարդախոտ իսկական** (), տորոնազգիների ընտանիքին պատկանող դեղաբույս։

## Նկարագրություն
Ուղիղ բարձրացող ցողուններով, 30-60 սմ բարձրությամբ բազմամյա խոտաբույս է։ Հանգույցներում փնջաձև դասավորված են նեղ գծային տերևները։ Տերևների վերին մակերեսը մուգ կանաչ է, փայլուն, ստորինը՝ թավոտ։ Բազմածաղիկ կիսահովանոցներում հավաքված մանր, հաճելի մեղրահոտով ծաղիկները կազմում են հուրանաձև ծաղկաբույլեր։ Բաժակը բացակայում է, չորս պսակաթերթիկները վառ դեղին են, բութ բլթակներով։ Հարթ պտուղը բաժանվում է երկու կեսի։

## Տարածվածություն
Աճում է անտառներում, թփուտներում, տափաստաններում միջին լեռնային և մերձալյան գոտիներում։ Հանդիպում է բուլոր մարզերում։ Մեղրատու բույս է։

## Նշանակություն
Բուժական նպատակներով օգտագործում են վերգետնյա մասը ծաղկման շրջանում և կոճղարմատները։ Կումարինի հաճելի հոտ ունեցող բույսը, որը պարունակում է դաբաղանյութեր, սապոնիններ, օրգանական թթուներ, միկրոտարրեր, ունի արյունահոսությունը դադարեցնող, լուծողական, ցավազրկող, լեղամուղ և միզամուղ ազդեցություն։
  
## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Տրոնազգիներ
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Մատիաս Աբիսաբ

**Մատիաս Ալբերտո Աբիսաբ Գուտերես** (, ), ուրուգվայցի ֆուտբոլիստ, «Սուդ Ամերիկա» ակումբի կիսապաշտպան։

## Ակումբային կարերիա
Աբիսաբը «Բելյա Վիստա» ակումբի սան է։ 2012 թվականի փետրվարի 25-ին մայրաքաղաքային «Ֆենիքս» ակումբի դեմ խաղում նա իր նորամուտն է նշել Ուրուգվայի բարձրագույն լիգայում` երկրորդ խաղակեսում փոխարինելով Խեսուս Բելասիին։ Ապրիլի 29-ին «Ռամպլա Խունիորս» ակումբի դեմ խաղում Մատիասն իր առաջին գոլն է խփել «Բելյա Վիստայի» կազմում։ Երկրորդ խաղաշրջանում Աբիսաբը տեղ է ստացել թիմի հիմնական կազմում։

2013 թվականի ձմռանը նա տեղափոխվել է «Սերրո»։ Օգոստոսի 25-ին «Դանուբիո» ակումբի դեմ խաղի ժամանակ Աբիսաբը իր նորամուտն է նշել իր նոր թիմում։ Հոկտեմբերի 5-ին «Սուդ Ամերիկա» ակումբի դեմ խաղի ժամանակ Մատիասն իր առաջին գոլն է խփել «Սերրոյի» կազմում։

2016 թվականի ձմռանը Աբիսաբը տեղափոխվել է «Դեպորտիվո Մալդոնադո»։ «Աթենաս» ակումբի դեմ խաղում նա իր նորամուտն է նշել Ուրուգվայի առաջնության երկրորդ դիվիզիոնում։

## Միջազգային կարիերա
2012 թվականին Աբիսաբը հայտավորվել է Ուրուգվայի հավաքականում` Հարավային Ամերիկայի երիտասարդական առաջնությանը մասնակցելու համար։ Մրցաշարում նա մասնակցել է Չիլիի հավաքականի դեմ խաղին։

## Ծանոթագրություններ

## Արտաքին հղումներ
* 
* Պրոֆիլը sports.ru կայքում

Կատեգորիա:Բելյա Վիստայի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լյուսի Բեկոն

**Լյուսի Բեկոն** (, ), ամերիկացի նկարչուհի-իմպրեսսիոնիստ և ուսուցիչ։

## Կյանք և ստեղծագործություններ
Լյուսի Բեկոնը ծնվել է 1857 թվականին Նյու Յորք նահանգի Պիտկիրն քաղաքում։ Սովորել է նյույորքյան Գեղարվեստական ուսանողական լիգայի դասընթացներում, այնուհետ սովորել է Նյու Յորքի Դիզայնի ազգային ակադեմիայում։ 1892 թվականին մեկնել է Փարիզ և այնտեղ ընդունվել է Կոլարոսի ակադեմիա։ Չբավարարվելով ստացված գիտելիքներից՝ Բեկոնն օգնություն է խնդրում նկարչուհի Մերի Կեսսետից, որը ծանոթացնում է իր հայրենակից-ամերիկուհուն Կամիլ Պիսսարոյի հետ, ով այդ ժամանակ բնակվում էր Փարիզի կողքի Էրանի ()) փոքրիկ քաղաքում։ Տեղափոխվելով Էրանի՝ Լյուսի Բեկոնը նկարում է մի շարք կտավներ իմպրեսսիոնիստական ոճով, չնայած առողջական խնդիրների պատճառով ստիպված էր ավելի ու ավել քիչ նկարել։
ձախից|մինի|Լյուսի Բեկոն, Ժենվիլյե (1895)
1896 թվականին Լյուսի Բեկոնը վերադառնում է Ամերիկա և բնակություն է հաստատում  կալիֆորնիական Սան Խոսե քաղաքում՝ բժիշկների խորհուրդի համաձայն։ Այստեղ նա ստեղծում է արվեստանոց, որտեղ շատ է նկարում և միաժամանակ արվեստի դասեր տալիս տեղի դպրոցում։ 1898 թվականին կայանում է Լյուսի Բեկոնի անհատական ցուցահանդեսը Սան Ֆրանցիսկոյի արվեստների ասսոցացիայի կողմից Vickery, Atkins and Torrey ցուցասրահում։ 1905 թվականին Բեկոնը դադարեցնում է զբաղվել գեղանկարչությամբ, որպեսզի նվիրի իրեն կրոնին։ 1909 թվականից նա ապրել է Սան Ֆրանցիսկոյում։ Կյանքի այդ շրջանի մասին քիչ բան է հայտնի։

*Garden Landscape* made between Բեկոնի 1894 և 1896 թվականներին ստեղծած *Garden Landscape* կտավը գտնվում է Սան Ֆրանցիսկոյի գեղարվեստի թանգարանում։

## Ծանոթագրություններ

Կատեգորիա:19-րդ դարի ամերիկացի նկարիչներ
Կատեգորիա:19-րդ դարի կին արվեստագետներ
Կատեգորիա:20-րդ դարի ամերիկացի նկարիչներ
Կատեգորիա:20-րդ դարի նկարչուհիներ
Կատեգորիա:Ամերիկացի արվեստագետներ
Կատեգորիա:Ամերիկացի նկարչուհիներ
Կատեգորիա:Ամերիկացի ուսուցչուհիներ
Կատեգորիա:Կոլարոսի ակադեմիայի շրջանավարտներ
Տադեուշ Պոպել

**Տադեուշ Պոպել** (, ), լեհ նկարիչ։ Հայտնի է իր ստեղծած կրոնական և պատմական ժանրի կտավներով։

Քանդակագործ Անտոն Պոպելի եղբայրը։

## Կենսագրություն
Տադեուշ Պոպելը ծնվել է 1863 թվականին, Շչուցին քաղաքում, մանր ազնվականի ընտանիքում։ Կրակովի գեղարվեստի ակադեմիայում ուսանել է Վլադիսալավ Լուշչկևիչի և Լեոպոլդ Լեֆլյորի մոտ։ Ավելի ուշ կոմպոզիցիա է սովորել Յան Մատեյկոյի մոտ, ով դարձել է նրա հովանավորը, և Պոպելը կրթությունը շարունակել է Վիեննայում և Մյունխենում։ Ուսումն ավարտելուց հետո՝ 1890-ական թվականներին շրջագայել է, եղել Դանիայում, Իտալիայում, Ռումինիայում, Ռուսաստանում։ Ունեցել է ցուցահանդեսներ և մեդալների արժանացել Փարիզի Համաշխարհային ցուցահանդեսում և Կալիֆոռնիայի 1894  թվականի *Midwinter* միջազգային ցուցահանդեսում։

Այդ ժամանակահատվածի նրա հիմնական աշխատանքներից են Պադուայի Սուրբ Անտոնիո բազիլիկայի նկարազարդումները (աշխատանքներն իրականացրել է մրցույթի արդյունքում հաղթող ճանաչվելուց հետո) և Լվովի թատրոններում։ Նաև մշակել է լեհական եկեղեցիների և այլ հանրային շինությունների համար որմնանկարներ, ֆրեսկներ և վիտրաժներ։ Հետագայում նա ստեղծել է նկարչական դպրոց և Պոզնանի նկարիչների միության հիմնադիրներից է։

Տարբեր ժամանակներում նա ապրել է Կրակովում, Լվովում և Չերնովցիում։ Հետագա տարիների ընթացքում նա իր ժամանակի մեծ մասն անցկացրել է Սվոսշովիցում, որտեղ ունեցել է իր ստուդիան և ստեղծել է լանդշաֆտներ։ Պոպելի մահվան ժամանակ նրա աշխատանքները համարվում էին հնաոճ, և նրան հիմնականում հիշում են Յան Ստիկայի ստեղծած մի քանի տեսարանների վրա կատարած աշխատանքների համար, ինչպիսիք են **Racławice Panorama** («Ռացլավիցյան ճակատամարտի տեսարան») և *Transylvania Panorama* (Տրանսիլվանյան տեսարան)։

## Պատկերասրահ

Popiel-Captives.jpg|«Գերիները», 1896
Popiel-Saved.jpg|«Փրկվածները», մոտ 1910
Popiel-Sunset.jpg|«Մայրամուտ», մոտ 1910
Popiel-Stableboy.jpg|«Ձիապան», 1883
Popiel - Portret młodej kobiety.jpg|«Երիտասարդ կնոջ դիմանկար», մոտ 1900
Tadeusz Popiel Pierwsza gwiazdka.jpg|«Առաջին աստղը», կտավ/յուղաներկ, 40.3 x 27 սմ


## Ծանոթագրություններ

## Արտաքին հղումներ
*Arcadja Auctions: More work by Popiel.

Կատեգորիա:Լեհ նկարիչներ
Կատեգորիա:Որմնանկարիչներ
Կատեգորիա:Պատմանկարիչներ
Կրեմեշնիտե

thumb|Հանրահռչակ ''Bled cremschnitte''-ն
**Կրեմեշնիտե** (, , , , , , , , ) հարած սերուցքով և քաստարդով (եփած քաղցր կրեմ) տորթ-աղանդեր՝ հայտնի Կենտրոնական Եվրոպայի մի շարք երկրներում։ Կան բազմաթիվ տարածաշրջանային տարբերակներ, սակայն դրանք բոլորն էլ ներառում են թեթև խմոր և սերուցքային կրեմ։

## Ըստ Երկրների
### Սլովենիայում
Սլովենիայում **kremna rezina**-ն սովորաբար կապված է Սլովենիայի հյուսիսարևմտյան շրջանում գտնվող Բլեդ քաղաքի՝ ալպյան զբոսաշրջային վայրի հետ։ Տորթի բաղադրատոմսը բերվել է 1953 թվականին *Hotel Park* հյուրանոցի հրուշակեղենի խոհարար Իշտվան Կովաչևիչի կողմից։ Նա Բլեդ էր եկել Սերբիայից, որտեղ նման տորթ արդեն հայտնի էր։ 2009 թվականի հոկտեմբեր ամսվա դրությամբ հյուրանոցի հրուշակեղենի խանութում իր գյուտից հետո թխվել է 10 մլն սերուցքային տորթ։ Աղանդերի անունը նշանակում է պարզապես «կրեմի կտոր»։ Տեղացիների մեծ մասը այն անվանում է *kremšnita*՝ գերմանական *Cremeschnitte* բառից, նույն իմաստով։ Մինչ Բլեդի **kremna rezina**-ն նշում է իրենց 10-րդ միլիոներորդ կտոր արտադրանքը, *Slaščičarna Lenček*-ը, որը գտնվում է Դոմժալեում, 2013 թվականին նշում էր իր 75-ամյակը, երբ իրենց առաջին արտադրանքն են պատրաստել, որը կոչվում էր *Lenčkova kremna rezina*:

### Խորվաթիայում
Խորվաթիայում ամենատարածված երկու տարբերակներն են **Samoborska kremšnita**-ն, Սամոբոր քաղաքից և **Zagrebačka kremšnita**-ն՝ մայրաքաղաք Զագրեբից։ Չափազանց հանրաճանաչ *Samoborska kremšnita*-ին բնորոշ է թեթև խմորից վերին շերտով, հիմնականում գերակշռում է բեզեն եփած կրեմի հետ (քիչ հարած սերուցքով) և ավարտված շաքարի փոշիով։ *Zagrebačka kremšnita*-ն ունի շոկոլադի գլազուր վերևի փափուկ խմորի փոխարեն, պահպանելով խմորային հիմքը։ Samoborska kremšnita-յի դասական բաղադրատոմսը համարվում է ստեղծված Ջուրո Լուկաչիչի կողմից 1950-ական թվականների սկզբին, հիմնված Զագրեբի հրուշակարաններում եղած տարբեր նախկին տարբերակների վրա։

### Սերբիայում, Բոսնիա և Հերցեգովինայում, Մոնտենեգրոյում
thumb|Կրեմպիտա
Սերբիայում, Բոսնիա և Հերցեգովինայում և Մոնտենեգրոյում, հայտնի է հայտնի է որպես **krempita** կրեմային կարկանդակ։ Այն սովորաբար պատրաստվում է թեթև բիսկվիթի խմորով։ Լցոնը սովորաբար մաքուր թանձր քաղցր կրեմն է, սովորաբար հազվադեպ համակցված բեզեով (հարած ձվի սպիտակուց և շաքարավազ) կրեմ։ Նմանատիպ բաղադրատոմսը լցոնված միայն բեզեով կոչվում է *Šampita* (Շամպիտա)։

### Լեհաստանում

### Ավստրալիայում
Ավստրալիայում, ուտեստը ավելի հայտնի է որպես *vanilla slice* (վանիլային շերտ)։

### Նոր Զելանդիայում
Նոր Զելանդիայում այս ուտեստը հայտնի է որպես *custard slice* (կրեմի կտոր), որտեղ այն ունի թեթև խմորային հիմք, կրեմ, թեթև խմորային գագաթ, և վրան՝ վանիլային օշարակ կամ սովորական շաքարի օշարակ։

## Տես նաև
* Քաղցր կարկանդակ 
* Նապոլեոնկա
* Սերուցքային աղանդերների ցանկ
* Մայլ-ֆլյուայլ
* Շամպիտա
* Տոմպուս

## Ծանոթագրություններ

Կատեգորիա:Աղանդեր ըստ երկրի
Կատեգորիա:Բոսնիա և Հերցեգովինա
Կատեգորիա:Խոհանոց ըստ երկրի
Կատեգորիա:Տորթեր
Թելմանի փողոց (Կրասնի Սուլին)

**Թելմանի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Վերբենսկի միկրոշրջանում։ Անվանվել է գերմանացի բանվոր, քաղաքական գործիչ, հեղափոխական, արհմիութենական գործիչ, գերմանական պրոլետարիատի առաջնորդ Էռնստ Թելմանի (1886-1944) պատվին։ Սկիզբ է առնում Մաքսիմ Գորկու փողոցից և ավարտվում քաղաքի արևմտյան ծայրամասում։ Երկարությունը 1200 մետր է։

## Նկարագրություն
Կրասնի Սուլին քաղաքի Թելմանի փողոցը գտնվում է քաղաքի Վերբենսկի միկրոշրջանում։ Այն սկսվում է Մաքսիմ Գորկու փողոցից, հատում Դեմյան Բեդնու փողոցը, Ռուդնիչնի նրբանցքը և ավարտվում քաղաքի արևմտյան ծայրամասում։ Փողոցում կա համարակալված 121 շինություն։ Երկարությունը 1200 մետր է։

Թելմանի փողոցի փոստային դասիչն է՝ 346352։

Փողոցն անվանվել է գերմանացի բանվոր, քաղաքական գործիչ, հեղափոխական, արհմիութենական գործիչ, գերմանական պրոլետարիատի առաջնորդ Էռնստ Թելմանի (1886-1944) պատվին։ 1925 և 1932 թվականներին Թելմանի թեկնածությունն առաջադրվել է երկրի նախագահի պաշտոնին։ Նա եղել է Կոմինտերնի առաջատար գործիչներից։ Կյանքի վերջին 11 տարին՝ Երրորդ Ռայխի ձևավորումից մինչև գնդակահարությունը, նա անցկացրել է բանտում։

## Ծանոթագրություններ

## Աղբյուրներ
*Улица Тельмана в Красном Сулине
*Подробная карта Улица Тельмана, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, Улица Тельмана 

Կատեգորիա:Կրասնի Սուլինի փողոցներ
Այսել Գյուրել

**Այսել Գյուրել** (, ), թուրք բանաստեղծուհի, երգահան և դերասանուհի։ Բացի իր երգերից, որոնք կատարում էին Թուրքիայի երգիչները, հայտնի է զարմանալի հագուստով, դիմահարդարմամբ և կեղծամներով։

## Կենսագրություն
Այսել Գյուրելը ծնվել է 1929 թվականին Թուրքիայի արևմուտքում՝ Դենիզլիում։ Ավարտել է Ստամբուլի համալսարանի գրականության ֆակուլտետը։

Նրա երգերը կատարել են այնպիսի հայտնի թուրք երգիչներ, ինչպիսիք են Սեզեն Աքսուն։ Բացի բանաստեղծություններ գրելուց, Գյուրելը նաև դերասանուհի և թուրքագետ էր։ 2007 թվականին Գուրելը հայտնվել է Պեպսիի թուրքական հեռուստատեսային գովազդում։

2007 թվականի դեկտեմբերին նա հայտնվեց Ստամբուլի Ֆլորենս Նայտինգեյլի քաղաքային հիվանդանոցում՝ թոքերի քաղցկեղի ախտորոշմամաբ։ 2008 թվականի փետրվարի 17-ին Ստամբուլում 80 տարեկան հասակում մահացել է քրոնիկ բրոնխիտից։ Գյուլելը թաղվել է Զինջիրլիքույու գերեզմանատանը՝ Տեշվիքիե մզկիթում տեղի ունեցած արարողությունից հետո։

Գյուլելի դուստրերը, Մյուջդ Արը և Մեհթափ Արը դերասանուհիներ են։

## Գրված երգեր
Նա շատ սիրված երգերի բանաստեղծություններ է գրել, որոնք հիթ են դարձել և դասական են համարվում թուրքական երաժշտության պատմության մեջ՝

* Allahaısmarladık (1977 թվական), Սեզեն Աքսու
* Firuze (1982 թվական), Սեզեն Աքսու (համատեղ աշխատանք)
* Sen Ağlama (1984 թվական), Սեզեն Աքսու (համատեղ աշխատանք)
* Haydi Gel Benimle Ol (1984 թվական), Սեզեն Աքսու
* ? Sevda (1985 թվական), Nükhet Duru
* Git (1986 թվական), Սեզեն Աքսու (համատեղ աշխատանք)
* Ünzile (1986 թվական), Սեզեն Աքսու
* Değer Mi (1986 թվական), Սեզեն Աքսու
* Sarışın (1988 թվական), Սեզեն Աքսու
* Dünya Tatlısı (1988 թվական),? Zerrin Özer
* Hani Yeminin (1988 թվական),? Zerrin Özer
* Bir Kız (1988 թվական), Ayşegül Aldinç
* Şekerim (1989 թվական), Gökben
* Resmin Yok Bende (1990 թվական), Ajda Pekkan
* Hadi Bakalım (1991 թվական), Սեզեն Աքսու
* Ne Kavgam Bitti Ne Sevdam (1991 թվական), Սեզեն Աքսու
* Gelmeyeceğim (1991 թվական), Ayşegül Aldinç
* Abone (1991 թվական), Yonca Evcimik
* Taksit Taksit (1991 թվական), Yonca Evcimik
* Ayıpsın (1991 թվական), Aşkın Nur Yengi (Սեզեն Աքսու-ի հետ համատեղ)
* Show Yapma (1992 թվական), Nilüfer
* Yine Yeni Yeniden Sev (1992 թվական), Nilüfer
* Hadi Yine Iyisin (1993 թվական), Tayfun
* Yok (1993 թվական), Ajda Pekkan
* Vurulmuşum Sana (1994 թվական), Asya
* Of Aman (1994 թվական), Nalan
* Yasaksız Seviş Benimle (1994 թվական), Թարքան
* Eğrisi Doğrusu (1994 թվական), Nilüfer
* Gölge Çiçeği (1997 թվական), Reyhan Karaca
* Vur Yüreğim (1999 թվական), Սերթաբ Էրեներ
* Aşk (1999 թվական), Sertab Erener
* Tılsım (2001 թվական), Burcu Güneş

## Տրիբունաներ-ալբոմներ
* «Aysel’in» (2013 թվական)

## Ծանոթագրություններ

## Արտաքին հղումներ
* 
* 
* Гугл-дудл в честь дня рождения Айсель, 7 февраля 2018 г.

Կատեգորիա:1929 ծնունդներ
Կատեգորիա:2008 մահեր
Կատեգորիա:Անձինք այբբենական կարգով
Կատեգորիա:Զինջիրլիքույու գերեզմանատանը թաղվածներ
Կատեգորիա:Թուրք բանաստեղծներ
Կատեգորիա:Թուրք գրողներ
Կատեգորիա:Թուրք դերասանուհիներ
Կատեգորիա:Թուրք երգիչ-երգահաններ
Կատեգորիա:Թուրք կին գրողներ
Կատեգորիա:Ստամբուլ քաղաքում մահացածներ
Կատեգորիա:Ստամբուլի համալսարանի շրջանավարտներ
Կատեգորիա:Փետրվարի 17 մահեր
Կատեգորիա:Փետրվարի 7 ծնունդներ
Բոսնիական պուտուկ

**Բոսնիական պուտուկ** (Bosanski Lonac), բոսնիական շոգեխաշած միս, խաշլամա, յուրահատուկ ճաշատեսակ, որ հարգի է իր ճոխ համային որակների համար։ Պատրաստման բաղադրատոմսերը որոշակի բազմազանություն ունեն՝ կախված տարածաշրջանից և անհատական ճաշակից, սակայն անփոփոխ են հիմնական բաղադրամասերը՝ մսի և բանջարեղենի խոշոր կտորները։ Ընդ որում՝ կարող են օգտագործվել խառը մսատեսակներ։ Համարվում է բոսնիական ազգային կերակրատեսակ։

*Bosanski lonac*-ը հարյուրավոր տարիներ մատուցվել է ինչպես հարուստների, այնպես էլ աղքատների սեղաններին։ Հարուստների համար այն պատրաստվել է մեծաքանակ մսով և թանկարժեք համեմունքներով ու այլ բաղադրամասերով, իսկ աղքատները եփել են այնպես, ինչպես մատչելի, հասանելի է եղել։ Տիպական բաղադրամասերն են՝ տավարի, ոչխարի, գառան միս, կաղամբ, կարտոֆիլ, լոլիկ, գազար, սխտոր, մաղադանոս, հատիկավոր սև պղպեղ։ Կարող են օգտագործվել բազմատեսակ բանջարեղեն ու մսեր։ *Bosanski lonac* պատրաստելու համար խոր պուտուկի մեջ փոխնիփոխ շարում են խոշոր կտրտված բանջարեղենի ու մսի շերտերը, բերնեբերան լցնում, ավելացնում 1-ից 2 լիտր ջուր։

Ի սկզբանե *Bosanski lonac*-ը պատրաստել են կավե անոթներում՝ պուտուկներում, եփել վառարանում կամ՝ փոսի մեջ արված կրակի վրա։ Մեր օրերում եփում են նաև խոհանոցային սովորական գազօջախի կամ էլեկտրական սալիկի վրա։ Մսակտորների խոշորությունը նկատի առնելով՝ եփելը կարող է ձգձգվել մինչև չորս ժամ։

## Ծանոթագրություններ

## Արտաքին հղումներ
* Bosnian pot recipe 

Կատեգորիա:Ազգային ուտեստներ
Կատեգորիա:Բանջարեղենով ուտեստներ
Կատեգորիա:Բոսնիա և Հերցեգովինայի մշակույթ
Կատեգորիա:Կարտոֆիլով ուտեստներ
Կատեգորիա:Մսով ուտեստներ